Source: http://ziareledinromania.ro/2015/04/09/breaking-news-judecatorii-si-au-anuntat-decizia-veste-proasta-pentru-klaus-iohannis/
Timestamp: 2017-07-27 12:38:20+00:00
Document Index: 10151699

Matched Legal Cases: ['CSM ', 'CCR ', 'ICCJ ', 'CCR ', 'articolul 147', 'CSM ', 'articolul 173', 'articolul 24', 'CCR ', 'CCR ', 'articolul 173', 'articolul 24']

BREAKING NEWS. Judecătorii şi-au anunţat DECIZIA. Veste proastă pentru Klaus Iohannis - Ziarele Din Romania
Acasă Politica BREAKING NEWS. Judecătorii şi-au anunţat DECIZIA. Veste proastă pentru Klaus Iohannis
BREAKING NEWS. Judecătorii şi-au anunţat DECIZIA. Veste proastă pentru Klaus Iohannis
Curtea Constituţională a admis astăzi sesizarea CSM în privinţa votului în cazul Dan Şova şi a decis că Senatul este obligat să redacteze şi să publice o hotărâre în acest sens. După votul care l-a scăpat pe senatorul PSD de arestare, judecătorii CCR au avut pe masă trei sesizări. Prima a venit de la PNL, care a solicitat, pe de-o parte, constatarea neconstituţionalităţii a două prevederi controversate din Regulament şi din Statutul parlamentarilor, şi, pe de altă parte, constatarea faptului că numărul de voturi pentru încuviinţarea reţinerii şi arestării preventive a lui Dan Şova a fost întrunit. Alte două sesizări au venit de la preşedintele Klaus Iohannis şi de la Consiliul Superior al Magistraturii, care au cerut Curţii să clarifice dacă a fost un conflict constituţional, mai ales că Senatul nu a adoptat şi o hotărâre în urma votului în cazul lui Şova. 0 Curtea Constituţională (CC) a decis, miercuri, referitor la sesizarea preşedintelui CSM, în urma votului în cazul Şova, că există un conflict juridic de natură constituţională între PICCJ şi Senat, declanşat de refuzul acestuia din urmă de a redacta hotărârea care atestă rezultatatul votului.
Curtea Constituţională precizează în decizie că Senatul are obligaţia de a redacta hotărârea adoptată în şedinţa plenului din 25 martie 2015, prin care atestă rezultatul votului cu privire la cererea de încuviinţare a arestării senatorului Dan Şova, de a comunica hotărârea autorităţilor publice competente şi de a o pubica în Monitorul Oficial al României. Decizia CC este definitivă şi general obligatorie şi se comunică preşedintelui Consiliului Superior al Magistraturii, Parchetului Înaltei Curţi de Casaţie şi Justiţie şi Senatului.
UPDATE 15:10 Augustin Zegrean: ”Există un conflict rezultat din faptul că Senatul nu a redactat şi nu a publicat hotărârea privind rezultatul votului dat pentru solicitarea Parchetului privind ridicarea imunităţii parlamentare a lui Dan Şova. Curtea a obligat Senatul să redacteze şi să publice această hotărâre în Monitorul Oficial şi s-o comunice Parchetului”. În plus, preşedintele CCR a explicat că hotărârea pe care urmează să o adopte Senatul va fi luată în baza legii aflate în vigoare la momentul respectiv şi că această hotărâre poate fi atacată, la rândul ei, la Curte. ”În Constituţie, articolul 147 spune că hotărârile Curţii sunt general obligatorii de la data publicării în Monitorul Oficial, nu face nicio distincţie că Senatul nu e supus acestei obligaţii”, a adăugat Zegrean.
UPDATE 15:00 Deciziile CCR:
– Sesizarea PNL nu mai are obiect, ca urmare a modificărilor din Statut şi Regulament.
– Sesizarea făcută de Klaus Iohannis a fost respinsă, judecătorii spunând că nu a existat un conflict.
– Sesizarea făcută de CSM a fost admisă şi a fost constatat un conflict juridic. Senatorii sunt obligaţi să adopte o hotărâre în urma votului dat în caz. În momentul în care Senatul adoptă hotărârea, ea poate fi contestată la CCR.
UPDATE 12:05 După aproximativ o oră şi jumătate, senatorul PSD Şerban Nicolae, cel care a reprezentat Senatul în faţa judecătorilor CCR, a precizat că, în opinia sa, nu a existat un conflict juridic de natură constituţională, atât timp cât Senatul a respectat prevederile legale aflate în vigoare, adică articolul 173 din Regulament şi articolul 24 din Statut. În plus, Şerban Nicolae a precizat şi faptul că CCR nu are cum să ceară Senatului să-şi reinterepreteze votul în cazul lui Dan Şova.
”Aşa ceva nu se poate pentru că atribuţiile Curţii Constituţionale sunt cele prevăzute de Constituţie şi de legea proprie. CCR nu poate să dea o asemenea interpretare, nu poate să admită o asemenea cerere şi să oblige Senatului să-şi reinterpreteze votul”, a spus senatorul PSD.
Sesizarea liberalilor face referire la articolul 173 din Regulament şi articolul 24 din Statutul deputaţilor şi senatorilor, două prevederi salvatoare pentru pesedist, care au permis ca solicitarea DNA să fie respinsă cu o majoritate calificată, adică jumătate plus unu din numărul total al senatorilor, contrar prevederilor constituţionale.
Alte două sesizări au fost făcute de preşedintele Klaus Iohannis şi de CSM. Şeful statului a cerut Curţii Constituţionale să constate existenţa unui conflict juridic de natură constituţională între Ministerul Public – Parchetul de pe lângă Înalta Curte de Casaţie şi Justiţie şi Consiliul Superior al Magistraturii (CSM), pe de o parte, şi Parlamentul României, respectiv Camera Deputaţilor şi Senatul, pe de altă parte, “ca urmare a omisiunii Parlamentului de a pune în acord dispoziţiile legale cu Constituţia în ceea ce priveşte majoritatea necesară adoptării hotărârilor de încuviinţare a cererilor de reţinere/arestare a unui deputat/senator, cu consecinţa blocării activităţii puterii judecătoreşti”.
tweet Articolul precedentLOVITURĂ TOTALĂ pentru Elena Udrea. DOCUMENTUL OFICIAL care o înfundă definitiv. Procurorii au făcut deja anunţulArticolul următorUn nou drog face ravagii în SUA. Ce efect are „Flakka” asupra consumatorilor ziare	ARTICOLE SIMILAREDE LA ACELAȘI AUTOR